Leticia Ochoa Delgado

Leticia Ochoa Delgado (født 4. mars 1979) er en meksiknsk funksjonshemmet friidrettsutøver, som konkurrerer i klassen F52, som er for sittende utøvere innen parafriidrett.

Bakgrunn 
Delgado sitter i rullestol fordi hun fikk polio da hun var fire måneder gammel. Hun begynte med parafriidrett da hun var 15 år gammel.

Idrettskarriere 
Hun deltok i Paralympiske sommerleker 2004, og kom der på ellevteplass i diskos og kulestøt. Under Paralympiske sommerleker 2008 kom hun på niendeplass i spydkast. Hun deltok i Para-VM i friidrett 2013 i Frankrike, og kom der på fjerdeplass i diskos i klassen F52/53. 

Under Para-VM i friidrett 2015 fikk hun sølv i diskos, bak Rachael Morrison fra USA. Hun kom på fjerdeplass i diskos både under Paralympiske sommerleker 2016 og Para-VM i friidrett 2017. 

Under Parapanamerikanske leker 2019 i Peru kom hun på andreplass i diskos, bak Elizabeth Rodrigues fra Brasil.

Referanser

Eksterne lenker 
 
  Profil hos IPC
  Profil hos Parapanamerikanske leker 2019 

Meksikanske spydkastere
Meksikanske kulestøtere
Meksikanske diskoskastere
Meksikanske handikappidrettsutøvere
Deltakere for Mexico under Paralympiske sommerleker 2016
Deltakere for Mexico under Paralympiske sommerleker 2008
Deltakere for Mexico under Paralympiske sommerleker 2004